‘તેણે મારી સામે જોઈને ઉતાવળા અવાજે કહી દીધું, તમે નહિ માનો પણ આર્થર મૅક્લિન મારો વડદાદો થાય... મારું નામ ડગ્લાસ મૅક્લિન!!’ ‘એ વખતે હું સાચે જ આશ્ચર્યથી ચકિત થઈ ગયો હતો. પહેલું કારણ તો એ કે મારા વતનમાં જાજરમાન ઈતિહાસ ધરાવતા એક અંગ્રેજના વારસદારને હું જોઈ રહ્યો હતો. બીજું કારણ એ કે અંગ્રેજ અફસરની કહાની ભારે કરુણ હતી અને ત્રીજું, કદાચ સૌથી વધુ મહત્વનું કારણ એ કે એક જમાનામાં હિન્દુસ્તાનમાં શાહી દબદબો ધરાવનારા હાકેમના વંશજને હું સાવ મુફલિસ હાલતમાં રઘવાયાની જેમ આમતેમ ઘૂમતો, કોરી બ્રેડ ખાતો જોતો હતો.’